Diari Oficial de la Generalitat Valenciana


Sumari del DOGV 6655, del 21-11-2011 (2011/11477)

RESOLUCIÓ de 14 de novembre de 2011, de la directora general d'Educació i Qualitat Educativa, per la qual s'autoritza la renovació de les entitats vinculades al Centre Específic d'Educació a Distància.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6655

Data del DOGV
:   21-11-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/11091


Data del document
:   14-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 14 de novembre de 2011, de la directora general d'Educació i Qualitat Educativa, per la qual s'autoritza la renovació de les entitats vinculades al Centre Específic d'Educació a Distància. [2011/11042]  
El Decret 98/2011, de 26 d'agost, del Consell, pel que s'aprova el Reglament Orgànic i Funcional de la Conselleria d'Educació, Formació i Ocupació, en l'article 10, apartats f), g) i h), assigna a la Direcció General d'Educació i Qualitat Educativa les funcions de planificació, organització i gestió de l'educació a distància, fomentar el desenrotllament d'una oferta adequada d'educació a distància i emetre un informe sobre l'autorització d'ensenyances en la modalitat d'educació a distància, respectivament.  
Així mateix, per la disposició derogatòria segona de l'esmentat decret, queda derogat el Decret 105/2001, de 12 de juny, del Govern Valencià, pel qual es crea Institut Valencià per al Desenrotllament de l'Educació a Distància, donada la creació de la Direcció General d'Educació i Qualitat Educativa, que assumix les seues funcions, programa pressupostari i personal del dit Institut, que mantindrà la mateixa relació jurídica i administrativa amb la Generalitat, que ostentava abans de l'entrada en vigor del present decret.  
Per tot això, vist l'informe de la direcció del Centre Específic d'Educació a Distància que eleva informe proposta, acompanyat de les sol·licituds per a la renovació de l'autorització de les entitats vinculades durant el curs 2011/2012 que ja estaven autoritzades en el curs 2010/2011, així com de les sol·licituds realitzades a la pròpia Direcció General, resolc:  
  
Article únic  
Autoritzar per al curs 2011/2012 les entitats vinculades al Centre Específic d'Educació a Distància que es relacionen en l'annex a esta resolució.  
  
DISPOSICIÓ ADDICIONAL  
  
La present resolució s'inscriurà en el Registre de Centres Docents de la Comunitat Valenciana.  
  
  
DISPOSICIONS FINALS  
  
Primera  
La present resolució entrarà en vigor l'endemà de la seua publicació en el Diari Oficial de la Comunitat Valenciana, si bé els seus efectes s'estenen referits al curs escolar 2011/2012.  
  
Segona  
Contra la present resolució, que no posa fi a la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes, a comptar a partir del dia següent al de la seua publicació en el Diari Oficial de la Comunitat Valenciana, d'acord amb el que establixen els articles 114.1 i 115.1 de la Llei 30/1992, del Règim Jurídic de les Administracions Públiques i Procediment Administratiu Comú. Tot això sense perjuí que se'n puga exercir qualsevol altre que s'estime oportú.  
  
València, 14 de novembre de 2011.- La directora general d'Educació i Qualitat Educativa: Beatriz Gascó Enríquez.  
  
  
ANNEX  
  
Entitats vinculades al Centre Específic d'Educació   
a Distància (CEED) per al curs escolar 2011/2012  
  
Entitat Localitat  
Fundació Asindown València  
Centre de Joves Taleia de Fundació ADSIS València  
Iniciatives Solidàries València  
Bona Gent, Amics de les Persones   
 amb Discapacitat Intel·lectual València